Давлат тиббий суғуртаси жамғармаси методология бўлими томонидан 
2025 йил 17-21 ноябрь кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди. 
2. Соғлиқни сақлаш вазирлиги, Давлат ахборот тизимларини яратиш 
ва қўллаб қувватлаш бўйича ягона интегратор “UZINFOCOM” га  “Бириктирилган аҳоли ёш-жинс коэффициентлари” ҳамда “Шифохонадан чиқарилган беморнинг  статистик картаси” 066-х/шаклини янгилаш ҳамда Жамғарма тасарруфидаги “MedExpress” электрон ахборот таҳлил тизимига интеграция қилган ҳолда маълумотларни узлуксиз етказилиши бўйича ҳамкорликда ишлар олиб борилмоқда.
3. Жамғарманинг 2025 йил 20 октябрдаги 59-и-сонли "Давлат тиббий суғуртаси жамғармаси томонидан фан доктори (DSc) ва фалсафа доктори (PhD) илмий даражасини олиш ҳамда магистрлик диссертациясини учун илмий натижаларни амалиётга жорий этиш юзасидан келиб тушган мурожаатларга хулоса бериш тартибини тасдиқлаш тўғрисида" буйруғини ўрганиб чиқилди. "Ўзбекистон Республикасида тиббий суғурта тизимини ривожлантириш йўналишлари" мавзусидаги иқтисодиёт фанлари доктори илмий даражасини олиш учун тайёрланган диссертация иши учун сўралган маълумотлар тайёланди. 
4. 2025 йил 17-19 ноябрь кунлари «Соғлиқни сақлаш лойиҳалари маркази» лойиҳа офиси томонидан ташкиллаштирилган “Бирламчи тиббий-санитария ёрдами муассасаларига Давлат бюджети ҳисобидан қопланадиган тиббий ёрдамнинг кафолатланган ҳажмлари рўйхатига киритилган лаборатория хизматлари нархлари ҳамда қоплаб бериш тартибини тасдиқлаш тўғрисида” буйруқ лойихаси ва Марказий лаборатория хизматларини қоплаб бериш тартиби тўғрисидаги Низом лойиҳасини ишлаб чиқиш  юзасидан олиб борилаётган ишлар таҳлилига бағишланган йиғилишида қатнашилди.
5. 2025 йил 17-18 ноябрь кунлари «Соғлиқни сақлаш лойиҳалари маркази» лойиҳа офиси томонидан ташкиллаштирилган “Мажбурий тиббий суғурта тўғрисида”ги Қонуни юзасидан ўтказилган йиғилишида қатнашилди.
6. Жамғарма раҳбарияти томонидан ZOOM платформаси орқали ташкиллаштирилган умумий аппарат йиғилишида иштирок этилди.
7. [bookmark: _GoBack]Жамғарманинг 2025 йил 23 сентябрдаги аппарат йиғилиши баёнида белгиланган вазифалар ижросини таъминлаш юзасидан ҳудудий бўлинмалари иш фаолиятларининг кунлик ҳисоботлари жамланмоқда ҳамда таҳлил қилинмоқда.
8. ССВнинг 17 сон буйруғи иловалари асосида юритиладиган ҳисобот жадвалларини тўлдириш ва жамлаш, ССВнинг 67а сонли буйруғи асосида тиббиёт муассасаларида ўтказилган ўрганишлар маълумотномасини шакллантириш ва муассаса фаолиятини баҳолаш юзасидан ҳудудий бўлинма мутахассисларига ва тиббиёт муассаса масъулларига онлайн методологик кўрсатма ва маслаҳатлар бериб борилмоқда.
9. Жамғарма ва Қозоғистон Республикаси суғурта компанияси билан имзоланган меморандиум асосида. Хамкорлик алоқалари юзасидан, Қозоғистон суғурта компанияси мутахассислари томонидан берилган саволларга жавоблар берилди (онлайн). 
10. Жамғарманинг 2025 йил 4 ноябрдаги №1/11-2025-сонли йиғилиш баёнида белгиланган вазифалар ижроси юзасидан тиббий хизматлар сифатини назорат қилиш бўлими ходимлари томонидан, Навоий, Бухоро ва  Самарқанд вилоятларида фаолият олиб бораётган тиббиёт ташкилотларида олиб борилган ўрганишлар натижалари маълумотномалари ўрганилди, тахлил қилинди ва таклифлар киритилди.
11. Ўзбекисмтон Республикаси Вазирлар Махкамасининг “Давлат ва нодавлат тиббиёт ташкилотларида Ўзбекистон Республикаси Давлат бюджети маблағлари ҳисобидан тиббий ёрдам кўрсатиш тартиби тўғрисида”ги буйруғига мувофиқ “Имтиёзли тоифага кирувчи шахсларни Давлат бюджети маблағлари ҳисобидан даволаш харажатларини қоплаш” тўғрисида низом лойиҳаси тайёрланмоқда.
12. Самарқанд шаҳар туғруқ комплексларининг 2023-2025 йилда даволанган беморлар тўғрисидаги хисоботлар тахлил қилиниб, рахбариятга маълумот тайёрланди.
13. 2025 йил 19 ноябрда Соғлиқни сақлаш вазирлиги, Лойихалар маркази офиси ҳамда Ижтимоий суғурта агентликлари ҳамкорлик учрашувида “Ижтимоий суғурта қонуни ва Ўзбекстон Республикаси резидентининг ПФ-206-сон фармони тўғрисида”ги тақдимотда қатнашилди.

